कोटा आेपन यूनिवर्सिटी ने प्रवेश की अंतिम तिथि बढ़ाई
अजमेर| वर्धमानमहावीर खुला विश्वविद्यालय कोटा के क्षेत्रीय केंद्र अजमेर के अंतर्गत विभिन्न पाठ्यक्रमों में प्रवेश की अंतिम तिथि 15 मार्च तक बढ़ा दी गई है। स्नातक, स्नातकोत्तर आैर पीजी डिप्लोमा कार्यक्रमों सहित अन्य कोर्स में प्रवेश के लिए ऑनलाइन आवेदन किया जा सकता है। ई-मित्र आैर नेट बैंकिंग के माध्यम से भी आवेदन कर सकते हैं।
क्षेत्रीय केंद्र निदेशक डॉ. जेके शर्मा ने बताया कि विश्वविद्यालय में बीएपी, बीसीपी, बीएससीपी, बीए, बीकॉम, बीएसी प्रथम, द्वितीय तृतीय वर्ष, एमए, एमकाॅम, एमएससी पूर्वार्द्ध-उत्तरार्द्ध, सर्टिफिकेट डिप्लोमा पाठ्यक्रमों में प्रवेश के लिए अब 15 मार्च तक आवेदन कर सकते हैं। जो विद्यार्थी प्रथम आैर द्वितीय वर्ष की परीक्षा में सम्मिलित नहीं हो सके, किसी विषय में बैक है या परीक्षा में अनुत्तीर्ण हो गए हों तो वे भी आगामी कक्षा द्वितीय एवं तृतीय वर्ष में प्रवेश लेने के लिए आवेदन कर सकते हैं। डॉ. शर्मा ने बताया कि एमए, एमकाॅम, एमएससी पूर्वार्द्ध के विद्यार्थी, जिन्होंने पूर्वार्द्ध परीक्षा उत्तीर्ण कर ली हो, परीक्षा में शामिल नहीं हुए हों या किसी विषय में बैक हों, वे भी उत्तरार्द्ध एमए, एमएससी आैर एमकाॅम में प्रवेश के लिए आवेदन कर सकते हैं।
hin_Deva hin_Deva hin_Deva